**OCENJEVANJE PRI MATEMATIKI ZA 3. LETNIK**

1. Pisali bomo 4 pisne naloge. Pred vsako pisno nalogo bomo vadili vsaj 2 šolski uri. Vadili bomo naloge, ki so podobne tistim, ki bodo prišle v poštev za pisno ocenjevanje znanja. Pisno ocenjevanje znanja bo sestavljeno iz dveh delov: 40% iz teorije in 60% iz vaj.
2. Pred vsakim testom je možno s sodelovanjem in reševanjem nalog zbrati do 15 točk, ki se kasneje upoštevajo pri **prvem rednem pisanju testa**.
3. Domače naloge so namenjene utrjevanju znanja. Z rednim pisanjem domačih nalog je mogoče pridobiti oceno, ki pa jo vedno vpišem v redovalnico **le na željo dijaka.** Naloge bom pregledala vsako šolsko uro.

90% opravljenih nalog … ocena 5

80% opravljenih nalog … ocena 4

70% opravljenih nalog … ocena 3

60% opravljenih nalog … ocena 2

1. Za pozitivno oceno mora imeti dijak pozitivno pisno oceno iz vsakega pisnega ocenjevanja znanja.. Na koncu šolskega leta bom seštela vse ocene in glede na aritmetično sredino ocena zaključila.

Za 2 mora biti povprečna ocena **vsaj** 1,5

Za 3 mora biti povprečna ocena vsaj 2,5

Za 4 mora biti povprečna ocena vsaj 3,5

Za 5 mora biti povprečna ocena vsaj 4,5

1. Vsak dan v tednu bo tudi dopolnilni/dodatni pouk iz matematike. Dopolnilni pouk je v preduri in se začne ob 7.00 v učilnici 309.
2. Kriteriji za pridobitev ocene so:

Za 2 je potrebno zbrati vsaj 45% vseh točk

Za 3 je potrebno zbrati vsaj 60% vseh točk

Za 4 je potrebno zbrati vsaj 75% vseh točk

Za 5 je potrebno zbrati vsaj 90% vseh točk

1. Vsako pisno nalogo ponavljamo, ne glede na to, kako dobro jo je razred pisal. Prvo pisno oceno vedno vpišem v redovalnico, drugo pa le, če je boljša od prve. Vsako kontrolno nalogo iz vaj je možno popravljati **vsak zadnji dan v mesecu**, ko je na urniku razreda matematika. Kdor želi oceno popravljati, mi mora na tisti dan to povedati **SAM**.
2. Obstaja spletna stran, kjer so rešene nekatere naloge in ostali koristni podatki:

https://korenckirastejopodzemlo.weebly.com/

1. Na koncu šolskega leta(junija) bodo dijaki tudi ustno ocenjeni . Vprašanja za ustno ocenjevanje znanja bodo dijaki dobili vnaprej.

Teme pisnih preverjanj za 3. letnik

1. pisna naloga – eksponentna funkcija in enačba ter logaritemska funkcija in enačba
2. pisna naloga – polinomi in racionalna funkcija
3. pisna naloga – kotne funkcije
4. pisna naloga – geometrija v prostoru